
Шэрэдж куейм хыхьэ Жэмтхьэлэ Ищхъэрэ къуажэм щыпсэу Шэрджэс Хускэ Аскэр и пхъур къыщалъхуа махуэщ, и ныбжьыр илъэс 80 ирокъури, дохъуэхъу
ПщIэ зыхуэтщI анэ, анэшхуэ, гуащэ, щыкъу анэ IэфIу ди нэхъыжьыфIым уи махуэшхуэмкIэ дынохъуэхъу. ГъащIэм сыт хуэдэ и гугъуехьхэми къызэфIамыгъащIэу, и къарурэ гуащIэрэ колхозым ирихьэлIэу, и унагъуэр зыхуей хуигъазэу къэгъуэгурыкIуащ нобэ зи махуэр дгъэлъапIэ Хускэ. Къытхэмытыж ди адэ ДжэбрэIилрэ абырэ зэшыпхъуихрэ зы щIалэрэ дапIащ, IэщIагъэ, лэжьыгъэ дагъэгъуэтащ, унагъуэ дахэу дагъэтIысыжащ.
ФIыуэ тлъагъу, зыпэтщI щымыIэ ди нэхъыжьыфIым уи узыншагъэр мыкIуэщIу, дэрэжэгъуэ уиIэу, укъэзыухъуреихь уи быным я ехъулIэныгъэм, уи къуэрылъху-пхъурылъхухэм, абыхэм къатепщIыкIыжа цIыкIухэм я насыпым уи псэр игъэгуфIэрэ уи гум ехуэбылIэу, узиплъыр жьэгур мыужьыхыу тхуэпхъумэу, гъащIэм гу щыпхуэрэ абы и IэфIыгъэ псори зыхэпщIэу куэдрэ укъытщхьэщытыну дынохъуэхъу. Жьыщхьэ махуэ нанэ къыпхужаIэу уи илъэсищэр дгъэлъапIэну, Тхьэр фIыгъуэу щыIэмкIэ къыпхуэупсэну ди гуапэщ.
Уи къуэ Руслан, уи нысэ Ларэ, уипхъухэмрэ
уи малъхъэхэмрэ, уи къуэрылъху-пхъурылъхухэр,
абыхэм къатепщIыкIыжа цIыкIухэр.
